Leah Sefor is Suid-Afrika se gunsteling-lewensafrigter en -raadgewer oor verhoudings. Talle kykers na programme soos Real Health, The Bachelor SA en The Single Wives Club SA het hulle al in haar pront advies verlustig. Sy is bekend as 'n lewensafrigter wat nie doekies omdraai nie en fokus op wat werklik en realisties is.
Mphuthumi Ntabeni woon in Kaapstad waar hy 'n politieke kommentator en skrywer is. Sy debuutroman, The Broken River Tent, het die Universiteit van Johannesburg-debuutprys in 2019 gewen.
Rudie van Rensburg woon in Kaapstad en het al tien uiters gewilde spanningsverhale geskryf: Slagyster, Kopskoot, Judaskus, Pirana, Kamikaze, Ys, Medusa, Vloek, Merk en Hartedief, en die topverkopende komiese romans Hans steek die Rubicon oor en Hans gee Herklaas horings. Kamikaze was die 2018-wenner van die ATKV Woordveertjie vir Spanningsfiksie.
Ingrid Winterbach is 'n veel-bekroonde skrywer. Sy het al meermale die Hertzogprys, die M-Net-prys en die UJ-prys ontvang. Winterbach se romans het al in Nederland, Frankryk en Amerika verskyn. Sy woon op Stellenbosch en is ook 'n beeldende kunstenaar.